สวัสดีค่ะ คือดิฉันมรอาการเลือดออกเวลาอุจาระมาเป็นเวลา 1 อาทิตย์โดยประมาณค่ะ เลือดเป็นสีแดงสดไม่มีลิ่มเลือดค่ะ โดยหลังจากขับถ่ายจะรู้สึกแสบๆบริเวณรูทวารค่ะ ซักพักก็หายไปค่ะ ดิฉันมีโอกาสเป็นโรคอะไรได้บ้างคะ รบกวนคุณด้วยค่ะ
สวัสดีค่ะ อาการมีเลือดออกเวลาถ่ายอุจจาระ อาจเกิดจาก1. ริดสีดวงทวารชนิดภายนอก เกิดจากการโป่งพองของหลอดเลือดดำที่ทวารหนัก และเมื่อออกแรงเบ่ง หรืออุจจาระแข็งครูดกับหลอดเลือด หลอดเลือดก็จะแตกออกทำให้มีเลือดออก โดยจะเป็นเลือดสีแดงสดหยดออกมาพร้อมกับอุจจาระหรือหลังถ่ายอุจจาระ บางรายเลือดอาจมีปริมาณมากได้ แต่จะไม่มีอาการเจ็บหรือปวดรูทวาร ซึ่งสาเหตุ ได้แก่ การมีท้องผูกเป็นประจำ การชอบเบ่งถ่าย นั่งอุจจาระนาน ใช้ยาสวนบ่อย น้ำหนักตัวมาก เป็นต้น2. แผลปริขอบทวารหนัก เกิดจากก้อนอุจจาระมีขนาดใหญ่ หรือแข็ง ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผลและมีเลือดออกได้ หรือเกิดจากการมีถ่ายอุจจาระเหลวเรื้อรัง ทำให้การทำงานของกล้ามเนื้อหูรูดทวารหนักมากกว่าปกติจนเกิดฉีกขาด หรือจากการร่วมเพศทางทวารหนัก หรือการใส่นิ้วหรือสิ่งแปลกปลอมเข้าไปในทวารหนัก ซึ่งเลือดที่ออกจะมีปริมาณไม่มาก แต่จะมีอาการปวด หรือเจ็บรูทวารหนักร่วมด้วยสำหรับสาเหตุอื่นๆ นั้นพบได้น้อย และมักมีอาการอื่นๆ หลายอย่างอีกนอกจากการมีถ่ายเป็นลือด เช่น ลำไส้ใหญ่อักเสบเรื้อรัง ถุงผนังลำไส้ใหญ่อักเสบ ภาวะลำไส้ขาดเลือด มีเลือดออกจากหลอดอาหารหรือกระเพาะอาหารที่มีแผล มีหลอดเลือดโป่งพองที่หลอดอาหาร มีติ่งเนื้อหรือก้อนเนื้อในลำไส้ใหญ่ มะเร็งลำไส้ใหญ่ เป็นต้นในเบื้องต้น หากมีอาการท้องผูก ก็ต้องรักษาอาการท้องผูกให้หาย หรือหากมีอุจจาระที่แข็ง ก็ต้องทำให้อุจจาระนิ่ม โดยควรดื่มน้ำเปล่ามากๆ เน้นทานผักและผลไม้สด ไม่เบ่งถ่ายอุจจาระ ไม่นั่งถ่ายอุจจาระนาน เป็นต้น แต่หากเลือดที่ออกมีปริมาณมาก หรือยังคงอกต่อเนื่องหลายวัน หรือมีอาการเจ็บและปวดรูทวารหนักมาก ก็ควรไปพบแพทย์เพื่อตรวจรักษาค่ะ